Решение на Общия съд (пети състав) от 4 октомври 2018 г. — PD/ЕИБ
(Дело T‑615/16)
„Публична служба — Персонал на ЕИБ — Психически тормоз — Пълна и трайна инвалидност — Искане за признаване на професионалния характер на заболяването — Жалба, подадена преди приключването на процедурата по признаване на професионалния характер на заболяването — Недопустимост“
1.      Жалби на длъжностните лица — Служители на Европейската инвестиционна банка — Обжалване по административен ред — Факултативен характер
(член 41 от Правилника за персонала на Европейската инвестиционна банка)
(вж. т. 49 и 50)
2.      Длъжностни лица — Социална сигурност — Осигуряване за злополука и професионално заболяване — Обезщетение с фиксиран размер по режима на Правилника за длъжностните лица — Искане за допълнително обезщетяване, основано на нарушение, което може да ангажира отговорността на институцията — Преценка на искането за допълнително обезщетение, която изисква възлагане на медицинска експертиза — Недопустимост през времетраенето на процедурата, водена по реда на Правилника — Прилагане на тези принципи по аналогия спрямо персонала на Европейската инвестиционна банка
(член 73 от Правилника за длъжностните лица; член 33а от Правилника за персонала на Европейската инвестиционна банка)
(вж. т. 53—57 и 59)
Предмет
Искане на основание член 270 ДФЕС и член 50а от Статута на Съда на Европейския съюз по същество ЕИБ да поправи вредите, които ищецът твърди, че е претърпял вследствие на психическия тормоз от страна на неговия пряк ръководител и на неприемането на подходящи мерки от ЕИБ, за да се отстранят последиците от това и да се защити неговото здраве
Диспозитив
1)
Отхвърля иска като недопустим.
2)
PD и Европейската инвестиционна банка (ЕИБ) понасят направените от тях съдебни разноски.